*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*50. számú előterjesztés*

Bátaszék Város Önkormányzat Képviselő-testületének 2022. március 23-án

16 órakor megtartandó ülésére

 *A Társulási Tanács elnök beszámolója az általa vezetett társulások 2021. évi működéséről*

|  |
| --- |
| **Előterjesztő:** Dr. Bozsolik Róbert polgármester**Készítette**: Kondriczné dr. Varga Erzsébet jegyző **Törvényességi ellenőrzést végezte:** dr. Firle- Paksi Anna aljegyző**Tárgyalja:**valamennyi bizottság |

***Tisztelt Képviselő-testület!***

*Magyarország helyi önkormányzatairól szóló 2011. évi CLXXXIX. törvény 93. § 14. pontja* értelmében a társulásnak évente egyszer be kell számolnia az őt létrehozó önkormányzatok képviselő-testületeinek a társulás működéséről. Ennek eleget téve mellékeljük a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás és a Mikrotérségi Óvoda és Bölcsőde Intézmény-fenntartó Társulás elnökének beszámolóját az általa vezetett társulások 2021. évi működéséről.

***H a t á r o z a t i j a v a s l a t :***

**a Társulási Tanácsok elnökének beszámolója az általa vezetett társulás 2021. évi működéséről**

Bátaszék Város Önkormányzatának Képviselő- testülete a *Magyarország helyi önkormányzatairól szóló 2011. évi CLXXXIX. törvény 93. § 14. pontjában* foglaltakra figyelemmel

1. a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás,
2. a Mikrotérségi Óvoda és Bölcsőde Intézmény-fenntartó Társulás

elnökének, az általa vezetett társulás 2021. évi működéséről szóló beszámolóját elfogadja.

*Határidő:* 2022. április 10.

*Felelős*: Kondriczné dr. Varga Erzsébet jegyző

 (a határozat megküldéséért)

*Határozatról értesül:* TT elnöke

 érintett önkormányzatok polgármesterei

 irattár

**B e s z á m o l ó**

**a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás 2021. évi működéséről**

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 93. § 14. pontja értelmében a társulás működéséről évente legalább egy alkalommal kötelező beszámolni az őt létrehozó önkormányzatok képviselő-testületeinek. Az írásos beszámolóval a társulás elnöke ezen kötelezettségének tesz eleget.

A Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulást (a továbbiakban: ESZGY) Bátaszék városon kívül Alsónána, Alsónyék, Báta, Mórágy, Pörböly, Sárpilis és Várdomb községek képviselő-testületei a 2013. június 13-án megtartott együttes ülésen hozták létre 2013. július 1-jével. Ekkor fogadták el az intézmény-fenntartó társulás társulási megállapodását, melyet elfogadása óta a társulási tagok több ízben módosítottak. A társulási megállapodások módosításainak okai elsősorban központi jogszabályi változások voltak (pl. kormányzati funkciók megváltozásai, a szociális alapszolgáltatás terén bekövetkező változások stb.), illetve a pénzügyi elszámolásokhoz kapcsolódó határidők pontosítása, az év végi maradvány felhasználására vonatkozó szabályozás rögzítése. 2019-es év végén a helyi önkormányzati választásokat követően a polgármesterek személyében történt változás, valamint a közös hivatalok kialakulását követően a családsegítő és gyermekjóléti szolgáltatás terén bekövetkező ellátási terület változás átvezetése indokolta a társulási megállapodás módosítást.

A társulási tanács 2013. június 25-én tartotta meg az alakuló ülését.

Az ESZGY egy intézményt tart fenn, a bátaszéki Gondozási Központot. A központon keresztül a társulás az alábbi feladatokat látja el:

1. az egészségügyről szóló 1997. évi CLIV. törvény 152. § (1) bekezdés c.) pontjában foglalt, alapellátáshoz kapcsolódó orvosi ügyelet ellátása,
2. a területi védőnő ellátásról szóló 49/2004.(V.21.) ESzCsM rendelet alapján védőnői feladatok ellátása,
3. a szociális igazgatásról és a szociális ellátásokról szóló 1993. évi III. törvény 62-65. §-aiban és 65/F. §-ában meghatározott étkeztetés, házi segítségnyújtás, családsegítés, nappali ellátás és feladat ellátási megállapodás alapján jelzőrendszeres házi segítségnyújtás szolgáltatás ellátása,
4. a gyermekek védelméről és a gyámügyi igazgatásról szóló 1997. évi XXXI. törvény 39-40. §-ában meghatározott gyermekjóléti szolgáltatási feladatok ellátása.

**A Társulási Tanács 2021. évben 2 alkalommal ülésezett és 6 alkalommal a** - a Kormány által a 478/2020. (XI. 3.) Korm. rendelettel, majd a 27/2021. (I. 29.) Korm. rendelettel kihirdetett -**veszélyhelyzetre tekintettel a Társulási Tanács elnök döntött a napirendi pontok vonatkozásában.**

* **január 29-én**

A Kormány által a veszélyhelyzet kihirdetéséről szóló 478/2020. (XI. 3.) Korm. rendelettel kihirdetett veszélyhelyzetre tekintettel az ESZGY Társulási Tanácsának elnöke az Áhsz. módosításához kapcsolódó korrigált záró egyenlegek átvezetésének tudomásul vételéről döntött.

* **február 12-én**

A Kormány által a veszélyhelyzet kihirdetéséről szóló 27/2021. (I. 29.) Korm. rendelettel kihirdetett veszélyhelyzetre tekintettel az ESZGY Társulási Tanácsának elnöke, 226 082 ezer Ft bevétellel és kiadással, 9 265 ezer Ft céltartalékkal fogadta el a Társulás 2021. évi költségvetését.

* **február 26-án**

A Kormány által a veszélyhelyzet kihirdetéséről szóló 27/2021. (I. 29.) Korm. rendelettel kihirdetett veszélyhelyzetre tekintettel az ESZGY Társulási Tanácsának elnöke a Gondozási Központ Bátaszék Alapító Okiratának módosításáról tekintettel arra, hogy az egészségügyi szolgálati jogviszonyról szóló 2020. évi C. törvény hatálya alá tartozó egészségügyi szolgáltatóknál foglalkoztatott közalkalmazott és munkavállaló jogviszonya 2021. március 1-jén átalakult egészségügyi szolgálati jogviszonnyá.

* **március 17-én**

A Kormány által a veszélyhelyzet kihirdetéséről szóló 27/2021. (I. 29.) Korm. rendelettel kihirdetett veszélyhelyzetre tekintettel az ESZGY Társulási Tanácsának elnöke az Állami Számvevőszék által folytatott ellenőrzésre tekintettel döntést hozott a Társulás Szervezeti és Működési Szabályzatának elfogadásáról.

* **április 12-én**

A Kormány által a veszélyhelyzet kihirdetéséről szóló 27/2021. (I. 29.) Korm. rendelettel kihirdetett veszélyhelyzetre tekintettel az ESZGY Társulási Tanácsának elnöke az intézményvezető kérelmére, jogszabályi felhatalmazás alapján a Gondozási Központ által nyújtott alapszolgáltatások jogszabályban meghatározott személyi és tárgyi feltételeitől történő ideiglenes eltérés engedélyezéséről döntött.

* **május 4-én**

A Kormány által a veszélyhelyzet kihirdetéséről szóló 27/2021. (I. 29.) Korm. rendelettel kihirdetett veszélyhelyzetre tekintettel az ESZGY Társulási Tanácsának elnöke 231 543 ezer Ft bevétellel és kiadással, 200 ezer Ft általános és 1 906 ezer Ft céltartalékkal a Társulás 2020. évi költségvetésének módosításáról határozott. Továbbá a Társulás 2020. évi zárszámadását (231 542 681 Ft költségvetési bevétellel,219 858 766 Ft költségvetési kiadással és 11 684 714 Ft költségvetési maradvánnyal) fogadta el.

* **július 14-én**

A Társulási Tanács a 2022. évi pénzügyi beszámolóról szóló tájékoztatást elfogadta, továbbá a veszélyhelyzet során nyújtott többletmunkájuk elismeréseként a Gondozási Központ dolgozóit érintő egyszeri rendkívüli juttatásról döntött.

* **december 15-én**

A Társulási Tanács egy napirendi pontot tárgyalt: 249 601 ezer Ft bevétellel és kiadással, 53 ezer Ft céltartalékkal a Társulás 2021. évi költségvetésének módosításáról határozott.

Kérem a Társulás elmúlt évi munkájáról szóló beszámoló elfogadását.

**B e s z á m o l ó**

**a Mikrotérségi Óvoda és Bölcsőde Intézmény-fenntartó Társulás 2021. évi működéséről**

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 93. § 14. pontja értelmében a társulás működéséről évente legalább egy alkalommal kötelező beszámolni az őt létrehozó önkormányzatok képviselő-testületeinek. Az írásos beszámolóval a társulás elnöke ezen kötelezettségének tesz eleget.

A Mikrotérségi Óvoda és Bölcsőde Intézmény-fenntartó Társulást (a továbbiakban: MOB) Bátaszék városon kívül Alsónyék és Pörböly községek képviselő-testületei a 2013. június 13-án megtartott együttes ülésen hozták létre 2013. július 1-jével, elfogadva az intézmény-fenntartó társulás társulási megállapodását, melyet elfogadása óta több ízben módosítottak a társulási tagok. A társulási megállapodások módosításának oka elsősorban központi jogszabályi változások voltak (kormányzati funkciók megváltozásai), illetve a pénzügyi elszámolásokhoz kapcsolódó határidők pontosítása, valamint az év végi maradvány felhasználására vonatkozó szabályozás tette szükségessé. 2018 májusában Alsónána Község Önkormányzata Társuláshoz csatlakozása miatt 2018. május 31-én új társulási megállapodás került aláírásra, mely 2018. szeptember 1. napján lépett hatályba. 2019-ben a helyi önkormányzati választásokat követően a polgármesterek személyében történt változás, majd Alsónána étkeztetéssel kapcsolatos önálló (külső szolgáltatóval történő) feladatellátása tette szükségessé a módosítást.

A Társulási Tanács 2013. június 25-én tartotta meg az alakuló ülését.

A Társulás tartja fenn a bátaszéki Mikrotérségi Óvoda, Bölcsőde és Konyhát. A Társulás az intézménye útján az alábbi feladatokat látja el:

1. a társult önkormányzatok részére alapfeladatként látja el a nemzeti köznevelésről szóló 2011. évi CXC. törvény 4. § 1. rendelkezései alapján az óvodai nevelést, a nemzetiségekhez tartozó óvodai nevelést, a többi gyermekkel, tanulóval együtt nevelhető, oktatható sajátos nevelési igényű gyermekek, tanulók óvodai nevelését, a Mötv. 13. § (1) bekezdés 6. pontjában előirt óvodai ellátást,
2. a gyermekek védelméről és a gyámügyi igazgatásról szóló 1997. évi XXXI. törvény 42. §-ában meghatározott bölcsődei ellátást és
3. a gyermek-és közétkeztetés biztosítását.

**A Társulási Tanács 2021. évben 3 alkalommal ülésezett és 5 alkalommal a** - a Kormány által a 478/2020. (XI. 3.) Korm. rendelettel, majd a 27/2021. (I. 29.) Korm. rendelettel kihirdetett -**veszélyhelyzetre tekintettel a Társulási Tanács elnök döntött a napirendi pontok vonatkozásában.**

* **január 22-én**

Kormány által a veszélyhelyzet kihirdetéséről szóló 478/2020. (XI. 3.) Korm. rendelettel kihirdetett veszélyhelyzetre tekintettel a MOB Társulási Tanácsának elnöke az intézményvezető kezdeményezése alapján Dunaszekcső Községi Önkormányzattal bölcsődei feladatok ellátására kötendő feladat-ellátási megállapodás jóváhagyásáról hozott döntést. Továbbá a bölcsődei ellátási terület bővülése okán a Bátaszéki Mikrotérségi Óvoda, Bölcsőde és Konyha Alapító Okiratának 10. számú módosításáról határozott.

* **február 12-én**

Kormány által a veszélyhelyzet kihirdetéséről szóló 27/2021. (I. 29.) Korm. rendelettel kihirdetett veszélyhelyzetre tekintettel a MOB Társulási Tanácsának elnöke elfogadta a Társulás 2021. évi költségvetését 449 298 ezer Ft bevétellel és kiadással, míg a céltartalék előirányzatát pedig 16 646 ezer Ft-tal.

* **február 26-án**

Kormány által a veszélyhelyzet kihirdetéséről szóló 27/2021. (I. 29.) Korm. rendelettel kihirdetett veszélyhelyzetre tekintettel a MOB Társulási Tanácsának elnöke döntött a Bátaszéki Mikrotérségi Óvoda, Bölcsőde és Konyha Továbbképzési programjának elfogadásáról, jóváhagyta az intézmény 2021/2022-es nevelési év beíratási felhívását, valamint meghatározta a heti nyitvatartási rendjét, és a csoportok nyári zárva tartási idejét.

* **március 17-én**

Kormány által a veszélyhelyzet kihirdetéséről szóló 27/2021. (I. 29.) Korm. rendelettel kihirdetett veszélyhelyzetre tekintettel a MOB Társulási Tanácsának elnöke az Állami Számvevőszék által folytatott ellenőrzésre tekintettel döntést hozott a Társulás Szervezeti és Működési Szabályzatának elfogadásáról.

* **május 4-én**

Kormány által a veszélyhelyzet kihirdetéséről szóló 27/2021. (I. 29.) Korm. rendelettel kihirdetett veszélyhelyzetre tekintettel a MOB Társulási Tanácsának elnöke az intézményvezető kezdeményezése alapján Mohács Város Önkormányzatával bölcsődei feladatok ellátására kötendő feladat-ellátási megállapodás jóváhagyásáról hozott döntést. A bölcsődei ellátási terület bővülése okán a Bátaszéki Mikrotérségi Óvoda, Bölcsőde és Konyha Alapító Okiratának 11. számú módosításáról is határozott. 407 297 ezer Ft bevétellel és kiadással, 16 646 ezer Ft céltartalékkal a Társulás 2020. évi költségvetésének módosításáról határozott. Végül a Társulás 2020. évi zárszámadását (407 228 939 Ft költségvetési bevétellel,388 962 230 Ft költségvetési kiadással és 18 266 709 Ft költségvetési maradvánnyal) fogadta el.

* **július 14-én**

A Társulási Tanács 3 napirendi pontot tárgyalt. Elfogadta a 2020. évi pénzügyi beszámolóról szóló tájékoztatást, majd döntést hozott a Bátaszéki Mikrotérségi Óvoda, Bölcsőde és Konyha 2021/2022. nevelési évében indítható csoportjai és dolgozói létszámáról, végül döntött Várdomb Község Önkormányzatával kötendő az óvodai és gyermekétkeztetési feladatok nyári ügyeleti ellátásáról szóló megállapodás elfogadásáról.

* **október 19-én**

A Társulási Tanács a Tolna Megyei Kormányhivatal Hatósági Főosztálya által lefolytatott ellenőrzés megállapításaira tekintettel döntött a Bátaszéki Mikrotérségi Óvoda, Bölcsőde és Konyha Szervezeti és Működési Szabályzatának, valamint a Bölcsőde Szakmai Programjának jóváhagyásáról.

* **december 15-én**

A Társulási Tanács egy napirendi pontot tárgyalt: 466 328 ezer Ft bevétellel és kiadással, 4 204 ezer Ft céltartalékkal a Társulás 2021. évi költségvetésének módosításáról határozott.

Kérem a tisztelt képviselő-testületeket a Társulás elmúlt évi munkájáról szóló beszámoló elfogadására.